Mot slutten av 2004 ble Frode Olsen ny trener for Klepp. Olsen valgte å satse på å skaffe nye spillere, og fikk Maureen Mmadu og Faith Ikidi. Det gikk bedre denne sesongen, og Klepp endte over midtstreken på en femteplass, den beste plasseringen på mange år. Imidlertid ville ikke Frode Olsen fornye kontrakten, uten at han var konkret om grunnen. Det ble foreslått at grunnen var den økonomiske situasjonen.